b"\n_START_ARTICLE_\nKepler-22b\n_START_SECTION_\nHabitabilitat\n_START_PARAGRAPH_\nLa dist\xc3\xa0ncia de Kepler-22b a la seva estrella amfitriona \xc3\xa9s un 15% menor que la dist\xc3\xa0ncia de la Terra al Sol per\xc3\xb2 la lluminositat d'aquesta \xc3\xa9s un 25% menor que la del Sol. Aquesta combinaci\xc3\xb3 de menor dist\xc3\xa0ncia a l'estrella junt amb una menor lluminositat equivaldrien a una temperatura de superf\xc3\xadcie moderada. Alguns cient\xc3\xadfics estimen que, sense atmosfera, la temperatura d'equilibri seria uns -11\xc2\xa0\xc2\xb0C. Si disposara d'atmosfera i aquesta proporcionara efecte hivernacle en una magnitud semblant a la de la Terra, el planeta tindria una temperatura mitjana d'uns 22\xc2\xa0\xc2\xb0C a la superf\xc3\xadcie._NEWLINE_La mida del planeta s'estima en 2,4 vegades la de la Terra, i de moment les estimacions de la seva massa varien en un interval molt ampli, degut tant a la manca de mesures indirectes com al desconeixement de la seva composici\xc3\xb3."